MOKUNA XXIII 
He mea kaumaha loa ia Laieikawai no ka make ana o kana kane, 
nolaila 1 kanikau ai oia hookahi anahulu me elua mau la keu (umi- 
kumamalua la), no ke aloha ia ia. 
Tloko o keia mau la kanikau o Laieikawai, he mea haohao loa ia i 
kona mau hoa kuka, no ka mea, ua kauoha mua o Laieikawai mamua 
o ko laua iho ana i kai o Keaau. 
“He umikumamakahi-la e kali ai” kona mau hoa ia ia, ai “hoi ole 
aku” ina lai kauohaia e like me ka kakou kamailio ana ae nei ma 
ka Mokuna XXII, alaila, maopopo ua pono ole. 
A no ka hala ana o ka manawa a Laieikawai i kauoha ai i kona 
mau hoa, nolaila, ala ae la na kaikuahine o Aiwohikupua i ke kaka- 
hiaka nui o ka umikumamalua o ka la iho aku la e ike i ka pono o 
ko lakou hoa. 
A hiki Jakou ma Keaau, ia Jakou e kokoke aku ana e hiki, ike mua 
mai la o Laieikawai i kona mau hoa, paiauma mai la me ka uwe. 
Aka, he mea haohao nae ia i kona mau hoa ka uwe ana, a ua akaka 
kana kauoha “ua pono ole, laua.” Ma ka uwe ana a Laieikawai, a 
me na helehelena o ka poina; no ka mea, aia o Laieikawai e kukuli 
ana 1 ka honua, a o kekahi limu, ua pea ae-la ma ke kua, a o kekahi 
lima, aia ma ka lae, a uwe helu aku la oia penei: 
O oukou ia—e, auwe! 
Hia wau la, 
Ua haalulu kuu manawa, 
Ua nei nakolo i ke aloha, 
I ka hele 0 ke kane he hoa pili—e! 
Ua hala—e. 
Ua hala kuu lehua ala Kookoolau, 
I ka nae kolopua, 
Ulili nae o olopua, 
Haihai pua o kuu manawa—e. 
Hi—e. 
Hia wau la ua haiki, 
Ua kupu lia halia i ka maria—o—e, 
Ke hoopaele mai nei i kuu manawa, 
I ke aloha—la, 
Auwe kuu ka—ne. 
A lohe kona mau hoa i keia uwe a Laieikawai, uwe like ae la lakou 
a pau. 
521 
